304 
infiguntur it4 anguste, ut simul convergant ‘et coni fun- 
dam efficiant ;: superi vero palorum apices ‘adeo” a se in- 
vicem divergunt, ut amplum orificium instar infundibuli 
répraesentent, descendendo autem versus terram sensim 1 
approximantur. ‘Apices paloram supra et infra’ sunt acu- 
minati. . Medium coni occupat palus itidem acuminatuüs, sed 
multo longior circumferentiam palis coni constituentibus. Ab 
hoc palo pendet funiculus, cui infra ostium éoni transverstum 
alligatur baculum, libere intra conum vacillans. Singulis 
palorum apicibus adnectuntur parvi fasciculi avenae cum 
aristis. Similes fasciculi operiunt etiam baculum trans- 
versum.  Hae ïillecebrae finem operi imponunt. Abit 
domum insidiator. Advolant Tetrices, et visa avena ruunt 
in ipsam, sed non potentes insistere acutis palorum apici- 
bus, innituntur transverso baculo, quod a pondere avis 
statim inclinatur deorsum, et sic Tetricem dejicit in fun- 
dam coni, ubi compressa avis privatur usu alarum. et 
manet incarcerata usque ad adventum ‘sui deceptoris, qui 
remotis e terra binis palis eximit inde praedam, aliquan- 
do geminatam, triplicatam, imo etiam quadruplicatam. Ma- 
china captatoria restat illaesa, et. novos hospites, avenae 
amatores, iterum allicit atque incarcerat ; id quod in se- 
rum autumnum protrahitur. 
